b'\n_START_ARTICLE_\nRitva-Liisa Harjumaa\n_START_PARAGRAPH_\nRitva-Liisa Harjumaa (o.s. Lavi, s. Helsinki) on suomalainen lehtori, kirjailija ja lavarunouden SM-nelonen vuodelta 2007. Rovaniemell\xc3\xa4 asuva Harjumaa on julkaissut 24 teosta, joista suuri osa oman Revontulet -pienkustantamon kautta.  Harjumaa on toiminut englannin, saksan ja viestinn\xc3\xa4n lehtorina kauppaoppilaitoksessa. Lis\xc3\xa4ksi Harjumaa tunnetaan eri lehdiss\xc3\xa4 julkaistuista satiirista kannanotoista ja kirjoittamistaan n\xc3\xa4ytelmist\xc3\xa4._NEWLINE_Harjumaa tunnetaan my\xc3\xb6s monipuolisena pianomuusikkona ja laulajien s\xc3\xa4est\xc3\xa4j\xc3\xa4n\xc3\xa4, jonka ohjelmisto k\xc3\xa4sitt\xc3\xa4\xc3\xa4 sek\xc3\xa4 hengellist\xc3\xa4, klassista ett\xc3\xa4 viihdemusiikkia. Musiikkiopintonsa h\xc3\xa4n aloitti Lahdessa Viipurin musiikkiopistossa.'